नये लेखक ने मजे के साथ समीक्षक की दोनों समीक्षाएँ पढ़ीं। समीक्षक ने अपने जादुई शब्दों में एक पुस्तक की बड़ी तारीफ की थी। कृति को प्रयोगधर्मी, क्रांतिकारी और न जाने क्या-क्या बता दिया था। एक साथ नागार्जुन, मुक्तिबोध, निराला, अज्ञेय से जोड़ दिया था लेखक को। नये लेखक ने इसी समीक्षक की दूसरी समीक्षा पढ़ी, जिसमें उसने किताब को जी भर कर कोसा था और छोटी-सी टिप्पणी के साथ लेखक को निपटा दिया था। नये लेखक ने सोचा कि दोनों किताबें खरीद कर देखते हैं। पता तो चले कि एक अच्छी, तो दूसरी बुरी क्यों है। इन किताबों को जरूर पढऩा चाहिए, तभी वह कुछ नया सीख सकेगा।